జషుభాయ్ రథ్వా

జషుభాయ్ రథ్వా  భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో ఛోటా ఉదయ్‌పూర్ లోక్‌సభ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు.
జననం, విద్యాభాస్యం 
జషుభాయ్ రథ్వా 1971లో జన్మించాడు. ఆయన 1986లో 10వ తరగతి, 1988లో ఇంటర్మీడియట్,  1991లో గుజరాత్ యూనివర్శిటీ కళాశాల ఛోటా ఉదయ్‌పూర్‌లో బి.ఎస్‌సి గ్రాడ్యుయేషన్ పూర్తి చేశాడు.  
రాజకీయ జీవితం
జాషుభాయ్ భారతీయ జనతా పార్టీ ద్వారా రాజకీయాలలోకి వచ్చి గ్రామ పంచాయతీ సర్పంచ్‌గా రాజకీయ జీవితాన్ని ప్రారంభించాడు. ఆయన ఆ తరువాత చోటౌడేపూర్ తాలూకా యువమోర్చా కోశాధికారిగా,  ప్రధాన కార్యదర్శిగా, ఛోటాడేపూర్ జిల్లా అధ్యక్షుడిగా,  రాష్ట్ర ఎస్టీ మోర్చా ఉపాధ్యక్షుడిగా, గుజరాత్ ఆదిజాతి వికాస్ నిగమ్ డైరెక్టర్‌గా, గోవింద్ గురు విశ్వవిద్యాలయం డైరెక్టర్‌గా వివిధ హోదాల్లో పని చేసి 2017 శాసనసభ ఎన్నికలలో ఛోటా ఉదయపూర్ శాసనసభ నియోజకవర్గం నుండి  పోటీ చేసి ఓడిపోయాడు. 

జాషుభాయ్ 2024లో జరిగిన లోక్‌సభ ఎన్నికలలో ఛోటా ఉదయ్‌పూర్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి హరియాభాయ్ రథ్వాపై 398777 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.
మూలాలు   

వర్గం:18వ లోక్‌సభ సభ్యులు
వర్గం:గుజరాత్ నుండి ఎన్నికైన లోక్‌సభ సభ్యులు
వర్గం:గుజరాత్ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు